《闻余初度诸生有欲以文寿者赋长句辞之》
清代·范咸

知非未敢语吾曹，绛帐年来感二毛。式谷犹应惭蜾蠃，投纶窃欲避阳鱎。

暮春谁识弦中趣，深雪可知门外高。但愿诸生娴礼乐，他年池上看挥毫。

作者简介：清浙江钱塘人，字贞吉，号九池。雍正元年进士。官至御史，曾巡视台湾。有《周易原始》、《读经小识》、《碧山楼古今文稿》、《柱下奏议》、《台湾府志》、《浣浦诗钞》等。